open-index/open-wikipedia-markdown huggingface dataset:
Բարըշ Արդուչ

**Բարըշ Արդուչ** (, ), թատրոնի և կինոյի ազգությամբ թուրք դերասան և մոդել։ Նկարահանվել է մի շարք հայտնի թուրքական սերիալներում և գեղարվեստական ֆիլմերում։ Մեծ հռչակ է ձեռքբերել «Վարձու սեր» հեռուստանովելում մարմնավորելով Օմեր Իփլիքչիի դերը։ 2016 թվականին Բարըշ Արդուչը դարձել է «Kansersiz Yaşam Derneği» () ասոցիացիայի բարի կամքի դեսպան։ 2019 թվականին նկարահանվել է «Արջնագռավ» հեռուստասերիալում

## Կենսագրություն
Բարըշը ծնվել է 1987 թվականի հոկտեմբերի 9-ին Ստամբուլում։ Որոշ աղբյուրների համաձայն՝ ծնվել է Շվեյցարիայում։ Կյանքի մեծ մասն անց է կացրել Ստամբուլում, որտեղ էլ հիմա բնակվում է։ Բարըշ Արդուչն ունի ալբանական ծագումնաբանություն։ Բարըշ Արդուչը փոքրուց զբաղվում է սպորտով։ Միջնակարգ կրթությունը ստացել է Ստամբուլում։ Ապագա մասնագիտության հարցում նա միանգամից չի կողմնորոշվել․ ընտրել սպորտային ակադեմիան, թե կոնսերվատորիան։ Սկզբից նա ընտրել է սպորտը, բայց ակադեմիայից նրան մեկ տարի անց հեռացրել են։ Ակադեմիայից հեռացվելուց հետո՝ նա ընդունվել է դերասանական կուրսերի։ Որպես հոբբի՝ Բարըշը մշտապես զբաղվում է սպորտով, լողով, դայվինգով։ Ի տարբերություն իր բազմաթիվ կոլեգաների, Բարըշը կատարելապես տիրապետում է անգլերենին։ Նկարահանվել է «Վարձու սեր» հեռուստասերիալում՝ մարմնավորելով Օմեր Իփլիքչիին։ 2015 թվականին դարձել է թուրքական «Derimod» ընկերության գովազդային դեմքը։

## Անձնական կյանք
2020 թվականի հուլիսի 29-ին ամուսնացել է թուրք դերասանուհի Գյուփսե Օզայի հետ։

## Ֆիլմագրություն

## Ծանոթագրություններ

Կատեգորիա:Թուրք դերասաններ
Կատեգորիա:Թուրք մոդելներ
Կատեգորիա:21-րդ դարի թուրք դերասաններ
Կատեգորիա:Անձինք:Ստամբուլ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կատեգորիա:Ստամբուլում ծնված դերասաններ
Կատեգորիա:Թուրք տղամարդ մոդելներ
Կատեգորիա:21-րդ դարի դերասաններ
Կատեգորիա:Ալբանական ծագմամբ թուրքեր
Խան Ասպարուխ

**Ասպարուխ** (, ), Բուլղարիայի խան, ով սերում է Դուլո թագավորական դինաստիիայից։

Համարվում է Բուլղարիայի առաջին կայսրության հիմնադիրը և առաջին միապետը։

## Կենսագրություն
Ասպարուխը եղել է Բուլղարիայի մեծ խան Կուբրատի երրորդ որդին։ Նրա մահից հետո՝ 665 թվականին, Ասպարուխը հորից ժառանգում է Բուլղարիայի մի մասը, մասնավորապես օնոգոնդուրների ցեղերի բնակվելու տարածքը։

Ասպարուխը ստիպված է լինում պայքարել խազարների դեմ, ովքեր օգտվելով բուլղարների թուլացումից Բուլղարիայի մի հատվածում ստեղծել էին իրենց պետությունը։

Հոր մահից հետո Բուլղարիան բաժանվեց հինգ որդիների միջև։ Ասպարուխը կարծում էր, որ երկրի տարածքային ամբողջականության ապահովման համար անհրաժեշտ էր գտնել նոր դաշնակիցներ։ Այդպիսի դաշնակիցներ են դառնում Ասպարոխի համար Թրակիայում ապրող սլավոնները։

Նրա պլանը հաջողվեց և 679 թվականին Բյուզանդիայից Դոբրոգեայի գրավումից հետո Ասպարուխը իր հսկայական տարածքների վրա հիմնում է Բուլղարական առաջին կայսրությունը և դառնում նորանկախ երկրի առաջին խան։

Այս շրջանում ևս շարունակվում էին բուլղար-բյուզանդական հակասությունները, մասնավորապես Բուլղարիայի համար լուրջ վտանգ էր սպառնում Բյուզանդիայի կայսր Կոնստանդին IV Ծիրանածինը։ Չնայած դրան ի վերջո Բյուզանդիայի և Բուլղարական կայսրության միջև կնքվում է հաշտություն։

689 թվականին Ասպարուխը խախտում է հաշտության պայմանագիրը և հարձակվում Բյուզանդիայի ենթակայության տակ գտնվող Թրակիայի վրա։ Պատճառն այն էր, որ Հուստինիանոս II-ը քարոզարշավ էր սկսել Մակեդոնիայում, որը դուր չէր գալիս Բուլղարիային։

Նրա նպատակն էր սլավոնական անկախ պետությունների ստեղծելը Փոքր Ասիայում։

## Ծանոթագրություններ

## Գրականություն
* Иоахим Вернер, «Захоронение в Малом Перещеннине и Кубрат, хан болгарский», газета «Софийские новости», 1985, январь, 9.
* Бичурин Н. Я., «Собрание сведений».
* Попов А., «Обзор хронографов русской редакции», 1866.
* Каховский В. Ф., «Происхождение чувашского народа», 2003.
* Кури Вантер, «История чувашского народа», Чебоксары, библиотека ж-ла «Ялав» (Знамя), 1990.
* «Краткая история Болгарии (С древнейших времен до наших дней)», издательство «Наука», Москва, 1987. Мизиев И. М., «История Карачаево-балкарского народа».
* К. Иречек, «История болгар», Варшава, 1877. Гумилев Л. Н., «Древние тюрки»
* Евгени Константинов, «Дрезговини», роман, София, «Народна младеж», 1960.
* Бележити българи (под ред. на Пламен Павлов), т. І. София, «Световна библиотека», 2012.

## Արտաքին հղումներ

* Краткая история со времени после царствования Маврикия, Никифор, патриарх Константинопольский
* Жизнеописания византийских царей, Феофан Исповедник
* «Летопись византийца Феофана от Диоклетиана до царей Михаила и его сына Феофилакта», 1884—1887.
* д-р Дориян В. Александров Българската позиция за гроба на кан Аспарух , историческо дружество «Българска Орда — 1938»

Կատեգորիա:Բուլղարիայի խաներ
Կատեգորիա:Թյուրք կառավարիչներ
Վասիլ Բոլշակ

**Վասիլ Բոլշակ** (, ), ուկրաինացի խորհրդային արձակագիր։ ՈւԽՍՀ Գերագույն Խորհրդի պատգամավոր։ 
ԽՄԿԿ անդամ (1976-1981)։

## Կենսագրություն
Վասիլ Բոլշակը ծնվել է 1922 թվականին Կիևի մարզի Բեզուգլովկա գյուղում, գյուղացու ընտանիքում։ 1941-1945 թվականներին ծառայել է Կարմիր բանակում, ռազմաճակատում եղել է ավագ զինվորական բուժակ։ 1945 թվականին թղթակցել է «Կիևսկայա պրավդա» թերթին։ Ավարտել է Խարկովի քաղլուսդպրոցը, 1953 թվականին՝ Ուկրաինայի կոմկուսի կենտկոմին կից բարձրագույն կուսակցական դպրոցը։ Պատերազմի ավարտից հետո աշխատել է թերթերի և ամսագրերի խմբագրություններում։ Եղել է «Դնեպր» և «Ուկրաինա» (1962-1972) ամսագրերի գլխավոր խմբագիրը։ 1972 թվականի սեպտեմբերի 1-ից մինչև 1979 թվականի դեկտեմբերի 10-ը եղել է ՈւԽՍՀ Պետկինոյի նախագահը։ 1979-1985 թվականներին եղել է «Український театр» ամսագրի գլխավոր խմբագիրը։

## Ստեղծագործություններ
Բոլշակը բազմաթիվ գրքերի հեղինակ է։ Նրա ստեղծագործություններում մեծ տեղ են գրավում սատիրան ու հումորը։

## Մահը
Մահացել է Կիևում, 1988 թվականի դեկտեմբերի 18-ին։ Թաղված է Բայկովո գերեզմանատանը (տարածք 52)։

## Մրցանակներ
* Աշխատանքային կարմիր դրոշի շքանշան
* Կարմիր աստղի շքանշան
* Յարոսլավ Գալանի անվան մրցանակ «Գուսը Բրոդվեյում» սատիրական ժողովածուի համար, 1967

## Երկեր
* «На мирній землі» (1952)
* «Сила молода» (1957)
* «Поїдем за Десну» (1959)
* «Рідні простори мої» (1959)
* «Весна-красна» (1959)
* «Слово про подолянку» (1960)
* «Співати в гаю солов'ям» (1960);
* «Образа» (1962)
* «Глибокий яр» 1964
* «Дітям не дозволяється» 1966
* «Щедрик-ведрик» (1969)
* «Геліос - бог сонця» (1974)
* «Провідник в бездну» (1974)
* «Не журіться, професоре» (1978)
* «Осінь пахне медами» (1981)

## Վասիլ Բոլշակը հայերեն
* Լեդին, Լորդը և Գալկան։ Ուկրաինական պատմվածքներ, Ե. Սովետական գրող, էջ 45-49։ Թարգմ.՝ Դ. Սարբեկյան։

## Գրականություն
* Українська радянська енциклопедія : у 12 томах / за ред. М. Бажана. - 2-ге вид. - К. : Головна редакція УРЕ, 1974–1985.;
* В. О. Жадько. Український Некрополь. Київ. 2005. IBSN 966-8567-01-3. стор. 130.

## Ծանոթագրություններ

Կատեգորիա:Ուկրաինացի գրողներ
Կատեգորիա:Խորհրդային գրողներ
Կատեգորիա:Ուկրաինացի արձակագիրներ
Կատեգորիա:ԽՄԿԿ անդամներ
Կատեգորիա:Ուկրաինայի քաղաքական գործիչներ
Կատեգորիա:Ուկրաինացի խմբագիրներ
Կատեգորիա:Ուկրաինացի լրագրողներ
Ինչուկալնսի շրջան

**Ինչուկալնսի շրջան** (), վարչատարածքային միավոր Լատվիայի հյուսիսային մասում՝ Վիձեմե մարզում։ Շրջանը բաղկացած է Ինչուկալնսի ավանից և Վանգաժի քաղաքից։ Շրջանի կենտրոնը համարվում է Ինչուկալնս գյուղը։

Սահմանակցում է Գարկալսկի, Ադաժսկի, Սեյսկի, Կրիմուլդսկի, Սիգուլդսկի և Ռոպաժսկի շրջանների հետ։

Շրջանը կազմավորվել է 2009 թվականի հուլիսի 1-ին։

## Բնակչություն
Շրջանի բնակչությունը 2010 թվականի հունվարի 1-ի տվյալներով կազմել է 8518 մարդ։ Շրջանի մակերեսը կազմում է 112,2 կմ²։

## Ազգային կազմ
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը։

## Տարածքային բաժանում
* Քաղաք Վանգաժի ()
* Ինչուկալնսյան ավան ()

## Տես նաև
* Լատվիայի վարչական բաժանում

## Ծանոթագրություններ

## Արտաքին հղումներ
* Ինչուկալնսի շրջանի պաշտոնական կայք 

Կատեգորիա:Լատվիայի շրջաններ
Հաղթանակի զբոսայգի (Օդեսա)

**Լենինի անվան հաղթանակի զբոսայգի** (), զբոսայգի և բուսաբանական այգի, որը գտնվում է Ուկրաինայի Օդեսա քաղաքում։

Օդեսայի հաղթանակի զբոսայգին հիմնադրվել է 1840 թվականին։ Այս այգին հատկապես նշանավորվել է նրանով, որ եղել է Խորհրդային Միության տարածքում գտնվող միակ այգին, որը կառուցվել է անգլիական ոճով։ Այն խորհրդային կառավարության կողմից արժանացել է պատվոգրի։

## Պատմություն
1968 թվականին Օդեսայի շրջանային գործադիր կոմիտեն պլանավորում է սկսել շինարարություն և վերակառուցել խարխլված զբոսայգին։

1971 թվականին զբոսայգին հանձնվում է շինարարության։ Այն իրականանում է բացառապես պետական հովանավորությամբ և վերահսկողությամբ։

Շինարարությունից հետո այգու ընդհանուր տարածքը կազմում էր 48.8 հա։ Նախնական տարածքը՝ 50.6 հեկտար, եղել է անտառատափաստանային շրջանը այս զբոսայգու։

Այգին ունի 700 մետր ջրային գիծ, որը կազմում է ընդհանուր 31,000 մ³ ծավալ։ Կան նաև արհեստական լանդշաֆտային բլուրներ ու լճակներ, կղզիները՝ կապված կամուրջներով ափին։

## Բնություն
Հաղթանակի զբոսայգու արհեստական լճերում աճեցվում է կարաս ձկնատեսակը, ինչպես նաև սիգ ու լոքո տեսակի ձկներ։ Ջրերի վրա հանդիպում են կարապներ, բադեր և այլ թռչուններ։

Ափամերձ հատվածներում ազատ վիճակում կարելի է հանդիպել բազմատեսակ կրիաների։

Քանի որ այգին նաև կոչվում է բուսաբանական այգի՝ դենդրոպարկ, այդ իսկ պատճառով այգում կան բազմատեսակ ծառեր, այդ թվում սոճիներ, կաղնիներ, ինչպես նաև հազվագյուտ հանդիպող ծառատեսակներ՝ լիբանանյան մայրի, տարբեր տեսակի գիհի, գինկգո բիլոբա, բոխի, դեղին սոճի և այլն։

## Արտաքին հղումներ
* Օդեսայի զբոսայգիներ և բուսաբանական այգիներ 
* Տեղեկատվություն հաղթանակի զբոսայգու մասին 

Կատեգորիա:Ուկրաինայի զբոսայգիներ
Կատեգորիա:Օդեսա
Ջոշ Հաթչերսոն

**Ջոշուա Ռայան (Ջոշ) Հաթչերսոն** (, ), կինոյի և հեռուստատեսության ամերիկյան դերասան։ Նա սկսել է աշխատել 2000-ական թվականների սկզբներին՝ հայտնվելով մի քանի ոչ նշանակալի կինոյի և հեռուստատեսային դերերում։ Մեծ ճանաչում ձեռք բերեց՝ հանդես գալով «Փոքրիկ Մանհեթեն» (2005), «Զատուրա. Տիեզերական արկածներ» (2006) ֆիլմերի, «Հոգեբուժարան անիվների վրա» (2005) կատակերգության գլխավոր դերերում. 2007 թվականին նկարահանվեց «Հրշեջ շուն» ընտանեկան արկածային ֆիլմում և «Կամուրջ դեպի Տերաբիթիա»-ի էկրանավորման մեջ, «Ճանապարհորդություն դեպի Երկրի կենտրոն» և «Մի վամպիրի պատմություն» ֆիլմերում։ 2008 թվականի մարտի 30-ին որպես երիտասարդ դերասան ստացավ «Young Artist Award» մրցանակը։ Հաթչերսոնը ներկայացված էր նաև դեռահասների շրջանում մեծ ճանաչում ունեցող «MTV Cribs» շոուում։ Նրա դերերի շարքում են Ռոբերտի դերը «Կարմիր արշալույս» և Փիթ Մալերքի դերը «Սոված խաղեր» ֆիլմերում։

2016 թվականին սկսվում են «Մարդն ապագայից» ֆիլմի նկարահանումները, որտեղ Ջոշը մարմնավորել է գլխավոր հերոսին։ 2017 թվականին կսկսվեն «Դավաճանություն սկսնակների համար» Բեն Քինգսլիի մասնակցությամբ ֆիլմի նկարահանումները։ Այս ֆիլմում նույնպես Ջոշը կմարմնավորի գլխավոր հերոսին։

2016 թվականի մարտի 16-ին դուրս եկավ DJ Snake-ի Middle տեսահոլովակը, որտեղ դերասանուհի Կիրսի Կլեմոնսի հետ նկարահանվել է նաև Ջոշը։

## Անձնական կյանք
Ջոշ Հաթչերսոնը հանդիպում էր «Ճանապարհորդություն 2:Խորհրդավոր կղզի» ֆիլմի խաղընկերուհի Վանեսսա Հադջենսի հետ։ 2013 թվականին՝ «Կորուսյալ դրախտ» ֆիլմի նկարահանումների ժամանակ սկսեց հանդիպել ֆիլմի խաղընկերուհի Կլաուդիա Թրեսակի հետ։

## Ծանոթագրություններ

## Արտաքին հղումներ
* Պաշտոնական կայք  
*  
* Ջոշը MySpace.com-ում 
* Դերասանի անձնական հաշիվը YouTube Channel (JawsSweetEyes) 
* Ջոշը Թվիթթերում 

Կատեգորիա:21-րդ դարի ամերիկացի տղամարդ դերասաններ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի բարերարներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Վիկտոր Կրովոպուսկով

**Վիկտոր Ալեքսեևիչ Կրովոպուսկով** (, ), խորհրդային ռուս սուսերամարտիկ, ԽՍՀՄ սպորտի վաստակավոր վարպետ (1976)։

## Կենսագրություն
Վիկտոր Կրովոպուսկովը ծնվել է 1948 թվականի սեպտեմբերի 29-ին։ Սուսերամարտով զբաղվել սկսել է 1963 թվականին «Լոկոմոտիվ» ակումբում։ Տասնվեց տարեկանից սկսել է մարզվել Լև Կորեշկովի մոտ, այնուհետև տեղափոխվել է ԲԿՄԱ ակումբ, որտեղ նրա մարզիչն է դարձել Դավիթ Տիշլերը։

1968 թվականին Վիկտոր Կրովոպուսկովը հաղթել է պատանիների աշխարհի առաջնությունում։

Վիկտոր Կրովոպուսկովը 1976 և 1980 թվականներին դարձել է օլիմպիական չեմպիոն թիմային և անհատական առաջնություններում։ ԽՍՀՄ հավաքականի կազմում նա մարզվել է Մարկ Ռակիտայի ղեկավարությամբ։ 1974, 1975, 1979, 1983 և 1985 թվականներին Վիկտոր Կրովոպուսկովբ աշխարհի չեմպիոն է դարձել թիմային առաջնություններում, 1978 և 1982 թվականներին՝ անհատական առաջնություններում, իսկ 1976 թվականին դարձել է ԽՍՀՄ չեմպիոն անհատական և թիմային առաջնություններում։ 1973, 1978, 1981 թվականներին դարձել է աշխարհի թիմային առաջնության արծաթե, իսկ 1982 թվականին՝ բրոնզե մեդալակիր։ 1979 թվականին Սուսերամարտի միջազգային ֆեդերացիայի կողմից ճանաչվել է աշխարհի լավագույն սուսերամարտիկ։

Վիկտոր Կրովոպուսկովն աչքի է ընկել արագ ռեակցիայով, ինչպես նաև մենամարտի վճռական պահերին սառնասրտությունը պահպանելու հատկությամբ։
Ավարտել է Ռուսաստանի ֆիզկուլտուրայի ինստիտուտը (ներկայում՝ Ավարտել է Ռուսաստանի ֆիզկուլտուրայի, սպորտի, երիտասարդության ու զբոսաշրջության համալսարան)։

Մարզական կարիերան ավարտելուց հետո որպես մարզիչ աշխատել է ԽՍՀՄ-ում, Ռուսաստանում, Ճապոնիայում, Իրանում։ Հետագայում որպես մարզիչ-ուսուցիչ աշխատանքի է անցել Մոսկվայի «Չերտանովո» օլիմպիական ռեզերվների մանկական-պատանեկան մարզական դպրոցում։

2006 թվականին Վիկտոր Կրովոպուսկովն ընդգրկվել է Ռուսաստանի սուսերամարտի փառքի սրահում։

## Մրցանակներ
* Աշխատանքային կարմիր դրոշի շքանշան (1976)
* Լենինի շքանշան (1980)
* «Աշխատանքային արիության համար» մեդալ (1985)

## Ծանոթագրություններ

## Գրականություն
* ФЕХТОВАНИЕ: Энциклопедия / Авторы-составители М. С. Ракита, В. Л. Штейнбах. — М.: Человек, 2011. — ISBN 978-5-904885-46-5. — С. 203—204.

## Արտաքին հղումներ
* Լուսանկարներ
* Էջը Ռուսաստանի սուսերամարտի ֆեդերացիայի կայքում
* Վիկտոր Կրովոպուսկովի կենսագրությունը

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Լենինի շքանշանի ասպետներ
Կատեգորիա:ԽՍՀՄ օլիմպիական չեմպիոններ
Կատեգորիա:Ռուս սուսերամարտիկներ
Միկել թանգարան

**Միկել թանգարան** (), նկարչական թանգարան, որը համարվում է Էստոնիայի արվեստի թանգարանի մասնաճյուղերից մեկը։

Այն տեղակայված է Էստոնիայի մայրաքաղաք Տալլինի պալատա-պուրակային համույթի հարևանությամբ։

Թանգարանում ներկայացված են գլխավորապես արևմտյան արվեստի և կերամիկայի հավաքածուներ, ինչպես նաև հնագույն չինական ճենապակի, որը թանգարանին նվիրաբերել է նշանավոր կոլեկցիոներ Յոհաննես Միկկելեմը 1994 թվականին։

## Պատմություն
Միկել թանգարանը հիմնադրվել է 1997 թվականին, որպես Յոհաննես Միկկելեմի արվեստի հավաքածուների ցուցադրասրահ։

1994 թվականին կոլեկցիոներ Յոհաննես Միկկելը Էստոնական գեղարվեստական թանգարանին է նվիրաբերում իր արտասահմանյան արվեստի հավաքածուն։

Յոհաննես Միկկելը (1907-2006) ծնունդով եղել է Հարավային Էստոնիայից և ուսումնասիրել է տարբեր առարկաներ, այդ թվում նաև արվեստը։

Բարձրագույն կրթությունը ստացել է Տարտուի (Դորպատի) համալսարանում։ Երկրորդ համաշխարհային պատերազմից հետո աշխատել է Տալլինի հնագիտական որոնումների խմբի հետ։

Իր կապերի շնորհիվ նա կարողացել է հավաքել քանգարանի ներկայիս հավաքածուն։

## Ծանոթագրություններ

Կատեգորիա:1997 հիմնադրումներ Էստոնիայում
Կատեգորիա:1997 հիմնադրված թանգարաններ
Կատեգորիա:Տալլինի թանգարաններ
Ուկրաինայի Չայկովսկու անվան ազգային երաժշտական ակադեմիա

**Չայկովսկու անվան Ուկրաինայի ազգային երաժշտական ակադեմիա** () կամ **Կիևի կոնսերվատորիա**, բարձրագույն երաժշտական կրթական հաստատություն Ուկրաինայում։

## Պատմություն
Կիևի կոնսերվատորիան հիմնադրվել է 1913 թվականի նոյեմբերի 3-ին Ռուսական երաժշտական ընկերության երաժշտական քոլեջի Կիևի լսարանում։ Այն ղեկավարել են Սերգեյ Ռախմանինովը և Ալեքսանդր Գլազունովը։ Առաջին տնօրեններն են եղել Վ. Պուխալսկին (1913) և Ռեյնգոլդ Գլիերը (1914-1920)։ 1925 թվականին ցածր դասարաններն անջատվել են կոնսերվատորիայից՝ երաժշտական քոլեջի ձևավորման նպատակով, իսկ բարձր դասարանները միացվել են նախկին մասնավոր Նիկոլայ Լիսենկոյի անվան երաժշտության և դրամայի ինստիտուտին (այժմ՝ Կարպենկո-Կարիի թատրոնի, կինոյի և հեռուստատեսության Կիևի ազգային համալսարան)։ Վիկտոր Կոսենկոն դասավանդել է երկու հաստատություններում։

Երբ 1934 թվականին Կիևը կրկին դարձավ Ուկրաինայի մայրաքաղաք, կոնսերվատորիան զարթոնք ապրեց։ Նիկոլայ Լիսենկոյի անվան երաժշտության և դրամայի ինստիտուտը լուծարվեց, իսկ նրա երաժշտության բաժինը ետ միաձուլվեցին երաժշտական քոլեջին, միաժամանակ դերասանական բաժինը հիմք ծառայեց Լես Կուրբասի անվան Կիևի պետական թատերական ինստիտուտի ստեղծման համար։ 1938 թվականին կոնսերվատորիան արժանացել է Լենինի շքանշան մրցանակի։ 1940 թվականին կոնսերվատորիան կոչվել է Պյոտր Չայկովսկու անունով։ 1995 թվականին Ուկրաինայի նախագահը բարձրացրեց կոնսերվատորիայի կարգավիճակը. այն վերանվանվեց **Պյոտր Չայկովսկու անվան Ուկրաինայի ազգային երաժշտական ակադեմիա**։

Կոնսերվատորիան զբաղեցնում է 1890-ական թվականներին կառուցված «Կոնտինենտալ հյուրանոցի» շենը։ Շենքն ավերվել է Երկրորդ համաշխարհային պատերազմի ժամանակ և վերակառուցվել է 1955 թվականին և շենքին ավելացվել է համերգասրահ (ճարտարապետներ՝ Լ. Կատոկ, Յա. Կրասնի)։

## Կոնսերվատորիայի ղեկավարներ
* Վլադիմիր Պուխալսկի (1913-1914)
* Ռեյնգոլդ Գլիեր (1914-1920)
* Ֆելիքս Բլումենֆելդ (1920-1922)
* Կոնստանտին Միխայլով (1922-1926)
* Աբրամ Լուֆեր (1934-1948)
* Ալեքսանդր Կլիմով (1948-1954)
* Անդրեյ Շտոգարենկո (1954-1968)
* Իվան Լյաշենկո (1968-1974)
* Նիկոլայ Կոնդրատյուկ (1974-1983)
* Օլեգ Տիմոշենկո (1983-2004)
* Վլադիմիր Ռոժոկ (2004)

## Ծանոթագրություններ

## Արտաքին հղումներ
* Կոնսերվատորիայի պաշտոնական կայքը 

Կատեգորիա:Ուկրաինայի համալսարաններ
Սմիլտենեի շրջան

**Սմիլտենեի շրջան**(), վարչատարածքային միավոր Լատվիայի հյուսիսային մասում՝ Վիձեմե մարզում։ Շրջանը բաղկացած է ութ ավաններից և Սմիլտենե քաղաքից, որն էլ համարվում է շրջանի կենտրոնը։

Սահմանակցում է Ռաունայի, Վեցպիեբալգայի, Բևերինայի, Վալկայի, Ստրենչիի, Ապեի և Գուլբենեի շրջանների հետ։

Շրջանի բնակչությունը 2010 թվականի հունվարի 1-ի տվյալներով կազմել է 14 276 մարդ։

Շրջանի մակերեսը կազմում է 949 կմ²։

Շրջանը կազմավորվել է 2009 թվականի հուլիսի 1-ին։

## Ազգային կազմ
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը։

## Տարածքային բաժանում
* Քաղաք Սմիլտենե ()
* Բիլյան ավան ()
* Բլոմյան ավան ()
* Բրանտյան ավաբ ()
* Վարինյան ավան ()
* Գրունձալյան ավան ()
* Լաունկակյան ավան ()
* Պալմանյան ավան ()
* Սմիլտենյան ավան ()

## Տես նաև
* Լատվիայի վարչական բաժանում

## Ծանոթագրություններ

## Արտաքին հղումներ
* Սմիլտենեի շրջանի պաշտոնական կայք 

Կատեգորիա:Լատվիայի շրջաններ
Սևծովյան նեղուցներ

thumb|310px|
**Սևծովյան** (կամ *թուրքական*) նեղուցներ (, ), *Նեղուցների զոնա* կամ ուղղակի *Նեղուցներ* (հաճախ մեծատառերով), ծովային նեղուցների հավաքական անվանում, որը տրվում է Բոսֆորին և Դարդանելի նեղուցին, որոնք տեղակայված են Թուրքիայի տարածքում՝ Մարմարածովյան տարածաշրջանի հյուսիսարևմտյան մասում։ Այս հավաքական անվանման տակ նկատի է առնվում նաև Մարմարա ծովը` իր շրջակայքով։

## Նկարագրություն
Սևծովյան նեղուցները միացնում են Սև ծովը Մարմարա ծովի հետ, իսկ Մարմարա ծովը` Էգեյան ծովի հետ, որը հանդիսանում է Միջերկրական ծովի մի մասը։ Նեղուցները բաժանում են նաև Եվրոպան (Թրակիա) Փոքր Ասիայից (Անատոլիա)։ Նեղուցները ապահովում են կապը Միջերկրական ծովի հետ և ապահովում է մուտքը դեպի համաշխարհային օվկիանոս Ռուսաստանի, Ուկրաինայի, Կովկասի և Եվրոպայի հարավարևելյան երկրների համար։

### [[Բոսֆոր]]
**Բոսֆոր** (, ) — նեղուց, որը իրար է միացնում Սև և Մարմարա ծովերը։ Երկարությունը մոտ 30 կմ է։ Մաքսիմալ լայնությունը 3700 մ՝ հյուսիսում, իսկ մինիմալ լայնությունը՝ 700 մ։ Բոսֆորի երկու ափերին էլ տեղակայված է Ստամբուլը։

Բոսֆորի ափերը իրար կապում են՝ Բոսֆորի կամուրջը, որի երկարությունը 1074 մետր է (կառուցումը ավարտվել է 1973 թվականին) և Սուլթան Մեհմեդ Ֆաթիհի կամուրջը, որի երկարությունը 1090 մետր է (կառուցումը ավարտվել է 1988 թվականին)` գտնվում է նախորդից 5 կմ դեպի հյուսիս։ Ծրագրվում է կառուցել երրորդ ավտոմոբիլային կամուրջը, սակայն Թուրքիայի կառավարությունը կառուցման վայրը դեռևս գաղտնի է պահում, որպեսզի խուսափի հողի համար նախատեսված գների բարձրացումից։ 2013 թվականին բացվել է Մարմարայ երկաթուղային թունելը, որը միավորեց Ստամբուլի տրանսպորտային համակարգերը, որոնք գտնվում էին քաղաքի եվրոպական և ասիական հատվածներում։

### [[Դարդանելի նեղուց]]
**Դարդանելի** (, ), հին հունական անվանումը — **Հելլեսպոնտ**։ Նեղուց է Եվրոպայի կազմում գտնվող Գալիպոլիի և Փոքր Ասիայի հյուսիսարևմտյան մասերի միջև։ Այն միացնում է Մարմարա ծովը Էգեյան ծովի հետ։ Դարդանելի նեղուցի կոորդինատներն են` հյուսիսային լայնության 40°15' և արևելյան երկայնության 26°31': Նեղուցի երկարությունը կազմում է 61 կմ, իսկ լայնությունը՝ 1,2 կմ-ից մինչ 6 կմ։

## Տես նաև

## Ծանոթագրություններ

## Արտաքին հղումներ
* *Lewis, A.* The role of choke points in the ocean context. — GeoJournal, Vol. 26, #4. — апрель 1992. — С. 503—509. ISSN 03432521
*  «Проливы преткновения — от Византии до наших дней» Широкорад А. Б. статья из «Независимой газеты» от 12.11.2010 года
*  Овладение Дарданеллами в 1783 г. / Грейг С. Представление адмирала Самуила Грейга; Грейг С. Размышления ко овладению Дарданелльскими крепостями; Потемкин Г. А. Мнение кн. Потемкина об овладении Дарданеллами / Сообщ. И. Ан-ский // Русская старина, 1878. — Т. 22. — № 7. — С. 449—454. 

Կատեգորիա:Թուրքիայի պատմություն
Կատեգորիա:Ստամբուլ
Կատեգորիա:Սև ծով
Կատեգորիա:Սևծովյան նեղուցներ
Իտանոս

**Իտանոս** (), հունական շրջան, որը գտնվում է Հունաստանի Հանրապետության Կրետե կղզու Լաշիտի նոմոսի կազմում։

Ըստ 2001 թվականին Հունաստանում անցկացված մարդահամարի տվյալների, Իտանոս շրջանի բնակչությունը կազմում է 2,514 մարդ։ Հիմնական բնակիչները Կրետեի հույներն են, որոնք խոսում են հունարեն։

Ժամային գոտին՝ +2, իսկ ամռանը՝ +3:

## Ծանոթագրություններ

Կատեգորիա:Հունաստանի շրջաններ
Կատեգորիա:Լասիթիոնի նոմոսի շրջաններ
Անդերլեխտ

**Անդերլեխտ** (, , ), Բրյուսելի մայրաքաղային տարածաշրջանը ձևավորող 19 համայնքներից մեկը։ Անդերլեխտը տեղակայված է Բրյուսելի ագլոմերացիայի արևմտյան հատվածում։

Անդերլեխտը սահմանակցում է հետևյալ 7 համայնքներին (ժամացույցի սլաքի ուղղությամբ)՝ Մոլենբեեկ-Սեն-Ժան, քաղաք Բրյուսել, Ֆորե, Սեն-Ժիլ, Դրոգենբոս, Սինտ-Պետերս-Լեուվ և Դիլբեկ (առաջին չորս համայնքները բրյուսելական են, մնացածը՝ ֆլամանդական)։

## Տեսարժան վայրեր
Երեք գլխավոր տեսարժան վայրերը տեղակայված են կենտրոնական թաղամասում, ներկայիս Սինտ Գուիդո (, ) մետրոկայարանի հարևանությամբ․

* Սուրբ Պետրոսի և Սուրբ Գուիդոյի գոթական տաճար (), 14-րդ դար,
* Բեգինաժների բակ։ Հիմնադրվել է 1252 թվականին, սակայն մեր օրերում պահպանված տեսքը ստացել է 1634 թվականին,
* Էրազմուսի տունը ()։ 16-րդ դարասկզբի տուն, որտեղ 1521 թվականին ապրել է Էրասզմուս Ռոտտերդամացին։ Այսօր տանը գործում է թանգարան։

## Սպորտ
Սպորտային աշխարհում համայնքը հայտնի է համանուն ֆուտբոլային անկումբով։

## Պատկերասրահ

Պատկեր:AnderlechtStGuido.jpg|Սուրբ Պետրոսի և Սուրբ Գուիդոյի գոթական տաճար
Պատկեր:AnderlechtBegijnhof.jpg|Բեգինաժների բակ
Պատկեր:Cité de Moortebeek 04.JPG|Մորտբեեկ թաղամաս
Պատկեր:MetroBrussel Sint-Guido toegang.jpg|Sint-Guido/Saint-Guidon մետրոկայարան


## Ծանոթագրություններ
Հենրիկ Շեպանսկի

**Հենրիկ Շեպանսկի** (, ), լեհ ֆուտբոլիստ (ունիվերսալ), այնուհետև նաև մարզիչ։ Հռոմում կայացած 1960 թվականի Օլիմպիական խաղերին ներկայացրել է Լեհաստանը։

## Կենսագրություն
Իր կարիերան սկսել է «Պոլոնիա Բիդգոշ» ակումբում։ 1957—1960 թվականներին եղել է «Լոձ» ակումբի ֆուտբոլիստ, որտեղ էլ 1957 թվականին նվաճել է Լեհաստանի ֆուտբոլի Գավաթը, իսկ մեկ տարի հետո դարձել է նաև Լեհաստանի ֆուտբոլի առաջնության չեմպիոն։ 1960 թվականին, Ռոման Կորինտին զիջել է Լեհաստանի տարվա խաղացողի մրցանակը, «Sport» թերթի կարծիքով։ 1961 թվականին տեղափոխվել է «Օդրա Օպելե» ֆուտբոլային ակումբ, որտեղ էլ 1963/64 սեզոնում զբաղեցրել է երրորդ տեղը (լավագույն առաջնության արդյունքը, ակումբի պատմության մեջ)։ Այդ թիմի գույները նա պաշտպանեց մինչև 1967 թվականը։

1957 թվականի սեպտեմբերի 29-ին նա իր դեբյուտն է նշում Լեհաստանի հավաքականում, խաղալով ընկերական խաղ՝ Բուլղարիայի հավաքականի դեմ, որը կայացավ Սոֆիայում և խաղը ավարտվեց խաղաղ 1:1 հաշվով։ Նա մասնակցել է նաև Հռոմում կայացած 1960 թվականի Օլիմպիական խաղերին։ Շեպանսկին հավաքականում վերջին խաղը անցկացրել է 1965 թվականի նոյեմբերի 1-ին, խաղալով Հռոմում կայացած Իտալիայի հավաքականի դեմ, 1966 թվականի աշխարհի առաջնության նախընտրական փուլի շրջանակներում, իսկ այդ խաղում նրա թիմը տարավ ջախջախիչ պարտություն 6:1 հաշվով։ Ընդհանուր առմամբ նա Լեհաստանի հավաքականում խաղաց 45 պաշտոնական հանդիպում, այդ թվում 24 խաղ խաղաց, որպես ավագ։

Սպորտից հեռանալուց հետո Շեպանսկին սկսեց զբաղվել մարզչական աշխատանքով, մասնավորապես նա աշխատեց մայրաքաղաքային «Գվարդիայում»։

## Ծանոթագրություններ

## Աղբյուրներ
* Notka biograficzna na Historia Odry Opole
* Sylwetka w portalu olimpijskim PKOl 
* Ֆուտբոլիստի էջը Football Database.eu կայքում

Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Լեհաստանի հավաքականի ֆուտբոլիստներ
Կատեգորիա:Լեհ ֆուտբոլային մարզիչներ
Պարչին

**Պարչին**(), գյուղ, որը գտնվում է Սերբիայի հանրապետության Ալեքսանդրովացի շրջանում։

## Բնակչություն
Ըստ 2002 թվականին կատարված մարդահամարի գյուղում բնակվում են 266 մարդ։

## Ծանոթագրություններ

Կատեգորիա:Ալեքսանդրովացի շրջանի բնակավայրեր
Կատեգորիա:Սերբիայի գյուղեր
Պայսակ

**Պայսակ** (), գյուղ, որը գտնվում է Սերբիայի հանրապետության Տրստենիկ քաղաքում։

## Բնակչություն
Ըստ 2002 թվականին կատարված մարդահամարի գյուղում բնակվում են 84 մարդ։

## Ծանոթագրություններ

Կատեգորիա:Սերբիայի բնակավայրեր
Կոջի Սուզուկի

**Կոջի Սուզուկի** ( *Սուձուկի Կոջի*, ), ճապոնացի գրող, ով ծնվել է Համամատցուում, իսկ ներկայումս բնակվում է Տոկիոյում։ Նրա հանրահայտ ստեղծագործությունը «Մատանին» նովելն է։ Նա ստեղծագործում է հայրենիքի թեմայով։ Նրա հոբբիներն իրենց մեջ են ներառում ճանապարհորդելն ու մոտոցիկլ վարելը։ 

## Մրցանակներ
; Ճապոնական մրցանակներ
* 1990: Ճապոնական լավագույն ֆանտաստիկ վեպի մրցանակ «*Դրախտ» ստեղծագործության համար*
* 1996: Յոշիկավա Էյձիի մրցանակ «Պարույր*» վեպի համար*
* 1996: Առաջադրվել է Նաոկի մրցանակը ստանալու համար «Մութ Ջրերը» ստեղծագործության համար
* 1998: Ճապոնական Դաշնության խորհրդի մրցանակի հավակնորդ «*Հանգույց» վեպի համար։*
; Ամերիկյան մրցանակներ
* 2012-Շայրլի Ջեքսոնի մրցանակ,որպես լավագույն նովել:(«Երկրամաս»)

## Մատենագրություն
### «Մատանի» նովելի շարք
* Մատանի եռերգություն
***Մատանին* (*զանգ*) (1991 թ.), անգլերեն հրապարակվել է ՝ Vertical
** *Պարույր* (*Расене*) (1995) հրատարակվել է անգլերեն լեզվով Vertical
** *Հանգույց* (*Rupu*) (1998 թ.), անգլերեն հրապարակվել է ՝ Vertical
* Կարճ պատմությունների հավաքածու
** *Ծննդյան օրը* (1999) անգլերեն հրապարակվել է ՝ Verical
*** "Դագաղը երկնքում"
*** "Lemonheart"
*** "Ծնունդդ Շնորհավոր"
* Նոր մատանի վեպեր
** *S* (2012)
** *Եղեգ* (2013)

## Ծանոթագրություններ

Կատեգորիա:Գիտաֆանտաստիկ գրողներ
Կատեգորիա:Ճապոնացի արձակագիրներ
Կատեգորիա:Ճապոնացի գրողներ
Կատեգորիա:Ճապոնացի վիպասաններ
Կատեգորիա:Ճապոնացի ֆանտաստ գրողներ
Կատեգորիա:Սցենարիստներ այբբենական կարգով
Մոնտարդի

**Մոնտարդի** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սենտ Կրուա Վոլվեսթր կանտոնի կազմի մեջ։ Հանդիսանում է Սեն Ժիրոն շրջանը։

Համայնքի INSEE կոդ՝ 09198։

## Բնակչություն
Համայնքի բնակչությունը 2008 թվականին կազմում էր 188 մարդ։

## Տնտեսություն
2007 թվականի տվյալներով 99 աշխատունակ տարիքի մարդկանցից (15-64 տարեկան) 76-ը տնտեսապես ակտիվ էին, 23-ը անգործունակ (ակտիվության ցուցանիշը 76,8 %, 1999 թվականին եղել է՝ 57,8 %)։ 76 աշխատունակ բնակիչներից 67-ը աշխատում էին (34 տղամարդ և 33 կին), անաշխատանք էին 9-ը (2 տղամարդ և 7 կին)։ 23 անգործունակ մարդկանցից 1-ը աշակերտներ կամ ուսանողներ են, 10-ը թոշակառու, 12-ը անաշխատունակ էին այլ պատճառներով։

## Տեսարժան վայրեր
* Նոտր Դամ դը լա Գուտ ժամատուն

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Մոնտայու

**Մոնտայու** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Աքս լը Թերմ կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09197։

## Բնակչություն
Համայնքի բնակչությունը 2008 թվականին կազմում էր 25 մարդ։

## Տնտեսություն
2007 թվականի տվյալներով 9 աշխատունակ տարիքի մարդկանցից (15-64 տարեկան) 5-ը տնտեսապես ակտիվ էին, 4-ը անգործունակ (ակտիվության ցուցանիշը 55,6 %, 1999 թվականին եղել է՝ 66,7 %)։ 5 աշխատունակ բնակիչներից 4-ը աշխատում էին (2 տղամարդ և 2 կին), անաշխատանք էր 1-ը (տղամարդ)։ 4 անգործունակ մարդկանցից 1-ը աշակերտներ կամ ուսանողներ են, 1-ը թոշակառու, 2-ը անաշխատունակ էին այլ պատճառներով։

## Պատկերասրահ

Պատկեր:Montaillou Landscape N.jpg|Մոնտայու
Պատկեր:Montaillou Kirche.jpg|Եկեղեցի
Պատկեր:Montaillou-sign.jpg|Ճանապարհային նշան


## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Գաութինգ

**Գաութինգ** (), համայնք Գերմանիայում՝ Բավարիա երկրամասի Շտարնբերգ շրջանում։

Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 20 005 մարդ։ Զբաղեցնում է՝ 50,38 կմ² տարածք։ Պաշտոնական կոդ 09 1 88 120։

## Ծանոթագրություններ

## Արտաքին հղումներ
* Պաշտոնական կայք
Մոնտագան

**Մոնտագան** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լա Բաստիդ դե Սերու կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09196։

## Բնակչություն
Համայնքի բնակչությունը 2008 թվականին կազմում էր 43 մարդ։

## Տնտեսություն
2007 թվականի տվյալներով 32 աշխատունակ տարիքի մարդկանցից (15-64 տարեկան) 24-ը տնտեսապես ակտիվ էին, 8-ը անգործունակ (ակտիվության ցուցանիշը 75,0 %, 1999 թվականին եղել է՝ 76,5 %)։ 24 աշխատունակ բնակիչներից 19-ը աշխատում էին (12 տղամարդ և 7 կին), անաշխատանք էին 5 -ը (3 տղամարդ և 2 կին)։ 8 անգործունակ մարդկանցից 2-ը աշակերտներ կամ ուսանողներ են, 6-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Մոնսերոն

**Մոնսերոն** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լա Բաստիդ դե Սերու կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09212։

## Բնակչություն
Համայնքի բնակչությունը 2008 թվականին կազմում էր 83 մարդ։

## Տնտեսություն
2007 թվականի տվյալներով 48 աշխատունակ տարիքի մարդկանցից (15-64 տարեկան) 30-ը տնտեսապես ակտիվ էին, 18 -ը անգործունակ (ակտիվության ցուցանիշը 62,5 %, 1999 թվականին եղել է՝ 54,1 %)։ 30 աշխատունակ բնակիչներից 26-ը աշխատում էին (14 տղամարդ և 12 կին), անաշխատանք էին 4-ը (1 տղամարդ և 3 կին)։ 18 անգործունակ մարդկանցից 1-ը աշակերտներ կամ ուսանողներ են, 12-ը թոշակառու, 5-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Մանս (Արյեժի գավառ)

**Մանս** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ։ Հանդիսանում է Սեն Ժիրոն շրջանը։

Համայնքի INSEE կոդ՝ 09180։

## Բնակչություն
Համայնքի բնակչությունը 2008 թվականին կազմում էր 122 մարդ։

## Տնտեսություն
2007 թվականի տվյալներով 78 աշխատունակ տարիքի մարդկանցից (15-64 տարեկան) 48-ը տնտեսապես ակտիվ էին, 30-ը անգործունակ (ակտիվության ցուցանիշը 61,5 %, 1999 թվականին եղել է՝ 57,3 %)։ 48 աշխատունակ բնակիչներից 44-ը աշխատում էին (29 տղամարդ և 15 կին), անաշխատանք էին 4-ը (2 տղամարդ և 2 կին)։ 30 անգործունակ մարդկանցից 7-ը աշակերտ կամ ուսանող էին, 12-ը՝ թոշակառո, 11-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Հրեական թանգարան (Մյունխեն)

**Մյունխենի հրեական թանգարան** (), թանգարան Գերմանիայում, որը ֆինանսավորվում է Մյունխենի մշակույթի բաժնի կողմից։ Այն համարվում է հրեական կենտրոնի մի մասը և գտնվում է Սուրբ Հակոբի հրապարակում։ Բացվել է 2007 թվականի մարտի 22-ին։ Մյունխենի հրեական թանգարանը երեք շենքից բաղկացած համալիրի մաս է կազմում, որի ճարտարապետները Ռենա Ուանդեր-Հյոֆերը և Վոլֆգանգ Լորխն են, ովքեր 2001 թվականի հուլիսի 6-ին մրցույթ հաղթելուց հետո պարգևատրվել են շենքի ճարտարապետը հանդիսանալու պայմանագրով։

## Պատմություն
Առաջին մտորումները թանգարանի հիմնադրման մասին եղել են դեռևս 1928 թվականից։ Եվ միայն Հոլոքոստից հետո հրեական համայնքի երկարամյա նախագահ Հանս Լամմը, աջակցել է թանգարանի հիմքի կառուցմանը, սակայն չի կարող իրականացնել ամբողջովին կառուցումը։

1980-ական թվականներին պատկերասրահագետ Ռիչարդ Գրիմը Մաքսիմիլիանշթրասե փողոցում 28 կմ² տարածքում բացել է մասնավոր հրեական թանգարան։

10 տարի անց հրեական համայքնը ժողով գումարեց և տրամադրեց ցուցահանդեսային սրահ համայնքի կենտրոնի տնօրինության ներքո։ Այդ «փոխանցիկ թանգարան»-ը մինչև 2001 թվականը ղեկավարել է Ռիչարդ Գրիմը, հետո դրանով զբաղվել է քաղաքային կազմակերպությունը, Մյունխենյան քաղաքային թանգարանի և քաղաքային արխիվի հետ։

Ըստ հրեական համայնքի պլանների, հիմնական ժողովարանի և Սուրբ Հակոբի հրապարակում համայնքային կենտրոնի, կառուցումը նախատեսվել էր Մյունխեն քաղաքի դաշնային հրեական թանգարանում։ Այն ֆինանսավորվում է Մյունխեն քաղաքի կողմից 13,5 միլիոն եվրոյով։

## Ցուցադրություն
Ցուցահադեսյին սրահը ձգվում է 900 կմ² տարածով և տեղակայված է երեք հարկերով։ Կիսանկուղային հարկում գտնվում է «ձայներ-վայրեր-ժամանակներ» մշտական ցուցահանդեսը հրեաների պատմության և ժամանակակից Մյունխենի վերաբերյալ։ Երկրորդ և երրորդ հարկերում իրար են փոխարինում տարբեր թեմաներով ցուցահանդեսներ։ Առաջին հարկում գտնվում է գրքերի հրեական խանութ և սրճարան։

Մյունխենյան քաղաքային խորհրդում որպես տնօրեն հրավիրվել է մշակութային աշխատող Բերնհարդ Պուրինը, որը նախկինում ղեկավարել է Ֆրանկոնիայի հրեական թանգարանը Ֆյուրտում և Շնայթահում։ Հիմնադրման առաջին տարում Մյունխենում Հրեական թանգարանը ընդունել է 100.000 այցելու։

Հրեական թանգարանի միջնորդության ծրագիրը անց է կացվում է կոոպերացիայում Մյունխենի ազգային համալսարանի հետ։ Ցուցահանդեսի սրահների մի մասը հանձնվել է աշխատավոր խմբերին ևˊ միջնորդայի աշխատանքի համար, ևˊ դասարարնների համար, ևˊ երիտասարդ խմբերի համար։

## Պատկերասրահ

Les pyramides.jpg
Jüdisches Zentrum am Jakobsplatz München 1.jpg
München Jakobs-Platz.JPG
München Jüdisches-Museum.JPG


## Ծանոթագրություններ

## Արտաքին հղումներ
* Հրեական թանգարանի պաշտոնական կայքը
* Թանգարանը www.muenchenarchitektur.com կայքում

Կատեգորիա:2007 հիմնադրումներ Գերմանիայում
Կատեգորիա:2007 հիմնադրված թանգարաններ
Կատեգորիա:Հրեական թանգարաններ
Կատեգորիա:Մյունխենի թանգարաններ
Մոնժուա ան Կուզրան

**Մոնժուա ան Կուզրան** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Լիզե կանտոնի կազմի մեջ։ Հանդիսանում է Սեն Ժիրոն շրջանը։

Համայնքի INSEE կոդ՝ 09209։

## Բնակչություն
Համայնքի բնակչությունը 2008 թվականին կազմում էր 1045 մարդ։

## Տնտեսություն
2007 թվականի տվյալներով 660 աշխատունակ տարիքի մարդկանցից (15-64 տարեկան) 464-ը տնտեսապես ակտիվ էին, 196-ը անգործունակ (ակտիվության ցուցանիշը 70,3 %, 1999 թվականին եղել է՝ 74,1%)։ 464 աշխատունակ բնակիչներից 438-ը աշխատում էին (235 տղամարդ և 203 կին), անաշխատանք էին 26-ը (12 տղամարդ և 14 կին)։ 196 անգործունակ մարդկանցից 57-ը աշակերտներ կամ ուսանողներ են, 77-ը թոշակառու, 62-ը անաշխատունակ էին այլ պատճառներովм:

## Պատկերասրահ

Պատկեր:Montjoie-en-Couserans - tuc de la courate.jpg|
Պատկեր:Oratoire à Montjoie-en-Couserans 1.jpg|Աղոթատունը
Պատկեր:Église de Montjoie-en-Couserans 1.jpg|Աստվածածնի վերափոխման եկեղեցի


## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Մոնսեգյուր (համայնք)

**Մոնսեգյուր** (), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Ֆուա շրջանի Լավլանե կանտոնի կազմի մեջ։ 
Համայնքի INSEE կոդ՝ 09211։

## Բնակչություն
Համայնքի բնակչությունը 2008 թվականին կազմում էր 108 մարդ։

## Տնտեսություն
2007 թվականի տվյալներով 66 աշխատունակ տարիքի մարդկանցից (15-64 տարեկան) 42-ը տնտեսապես ակտիվ էին, 24-ը անգործունակ (ակտիվության ցուցանիշը 63,6 %, 1999 թվականին եղել է՝ 70,3 %)։ 42 աշխատունակ բնակիչներից 39-ը աշխատում էին (24 տղամարդ և 15 կին), անաշխատանք էին 3 տղամարդ։ 24 անգործունակ մարդկանցից 2-ը աշակերտներ կամ ուսանողներ են, 12-ը թոշակառու, 10-ը անաշխատունակ էին այլ պատճառներով։

## Պատկերասրահ

Պատկեր:Montsegur.jpg|Մոնսեգյուր
Պատկեր:Montségur Monolit.jpg|
Պատկեր:Montsegur3.JPG|


## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Մոնեպլ

**Մոնեպլ ** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Ֆոսա կանտոնի կազմի մեջ։ Հանդիսանում է Պամե շրջանը։

Համայնքի INSEE կոդ՝ 09195։

## Բնակչություն
Համայնքի բնակչությունը 2008 թվականին կազմում էր 26 մարդ։

## Տնտեսություն
2007 թվականի տվյալներով 13 աշխատունակ տարիքի մարդկանցից (15-64 տարեկան) 8-ը տնտեսապես ակտիվ էին, 5-ը անգործունակ (ակտիվության ցուցանիշը 61,5 %, 1999 թվականին եղել է՝ 82,4%)։ 8 աշխատունակ բնակիչներից 7-ը աշխատում էին (3 տղամարդ և 4 կին), անաշխատանք էր 1 կին։ 5 անգործունակ մարդկանցից 2-ը աշակերտներ կամ ուսանողներ են, 3-ը թոշակառու։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Լլոգարա

**Լլոգարա (Լլոգորա) ազգային պարկ** (ալբ.՝ Parku Kombëtar i Llogarasë/Llogorasë), բնության պահպանվող տարածք, որ տեղակայված է Ալբանիայի հարավ-արևելքում՝ Վլյորայի գավառի Վլյորայի շրջանում՝ Վլորա քաղաքից 40 մ դեպի հարավ։ Ձևավորվել է երկրի առաջին չորս ազգային պարկերի ստեղծման ժամանակ՝ 1966 թվականի նոյեմբերի 21-ին։ Պարկի տարածքը կազմում է 10,1 քառակուսի կիլոմետր։ Նրա տարածքում ընդգրկված են Լլոգարի լեռնանցքից հյուսիս ընկած անտառները, որոնք գտնվում են ծովի մակարդակից 470-2018 մետր բարձրության վրա։

Լեռնանցքով մշտապես անցնող օդային հոսանքները հանգեցրել են նրան, որ ծառերն աճում են անբնական կերպով ծռված, օրինակ՝ «դրոշի սոճին» (ալբ.՝ Pisha e Flamurit)։ Դեպի լեռնանցքը տանող ճանապարհի երկայնքով գործում են զբոսաշրջիկների գիշերային հանգստի համար նախատեսված կայաններ։ Պարկը ժողովրդականություն է վայելում հետիոտն զբոսաշրջության սիրահարների շրջանում։ Ամեն տարի լեռնանցքից դեպի հարավ ընկած տարածքում անցկացվում են պարապլաներիզմի մրցություններ։

## Բուսական աշխարհ
Լլոգարայի պարկը հարուստ է միջերկրածովյան բուսականությամբ։ Պարկի տարածքում կան ալպյան ու մերձալպյան մարգագետիններ։ Պահպանվող տարածքներում աճում են սև սոճի (*Pinus nigra*), Հելդրեյխի սոճի (*Pinus heldreichii*), մակեդոնական բրգաձև սոճի (*Abies borisii-regis*), *Quercus coccifera*, հացենի (*Fraxinus*)։ Հազվագյուտ ու վտանգված տեսակներից են կենի հատապտղայինը (*Taxus baccata*) և եղջերենին (*Ceratonia siliqua*): Պտերներից հանդիպում են *Cheilanthes acrostica* և *Selaginella denticulata*:

## Կենդանական աշխարհ
Թիթեռներից պարկի տարածքում հանդիպում են *Lycaena phlaeas* և *Celastrina argiolus*: Կան նաև եվրոպական քարակաքավ, սպիտակագլուխ անգղ, եվրոպական եղնիկ, այծյամ, եվրոպական անտառային կատու, սովորական սկյուռ, ջրասամույր և այլն։

## Ծանոթագրություններ

## Արտաքին հղումներ

*Llogara, Vlora Albania 
*Llogora Tourist Village
*Albania Open Para-gliding Competition 

Կատեգորիա:1966 հիմնադրումներ Ալբանիայում
Կատեգորիա:1966 հիմնադրված բնության հատուկ պահպանվող տարածքներ
Կատեգորիա:Ալբանիայի ազգային պարկեր
Կատեգորիա:Ալբանիայի տեսարժան վայրեր
Լիերակ

**Լիերակ ** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լավլանե կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09168։

## Բնակչություն
Համայնքի բնակչությունը 2008 թվականին կազմում էր 153 մարդ։

## Տնտեսություն
2007 թվականի տվյալներով 107 աշխատունակ տարիքի մարդկանցից (15-64 տարեկան) 74-ը տնտեսապես ակտիվ էին, 33-ը անգործունակ (ակտիվության ցուցանիշը 69,2 %, 1999 թվականին եղել է՝ 66,7 %)։ 74 աշխատունակ բնակիչներից 70-ը աշխատում էին (44 տղամարդ և 26 կին), անաշխատանք էին 4 կին։ 33 անգործունակ մարդկանցից 12-ը աշակերտներ կամ ուսանողներ են, 7-ը թոշակառու, 14-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Քրայլինգ

**Քրայլինգ** (), համայնք Գերմանիայում՝ Բավարիա երկրամասի Շտարնբերգ շրջանում։

Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 7529 մարդ։ Զբաղեցնում է՝ 16,00 կմ² տարածք։ Պաշտոնական կոդ 09 1 88 127։

## Լուսանկարներ

Պատկեր: Margaretenkirche Krailling-1.jpg| 
Պատկեր: Krailling Altes Rathaus.jpg| 
Պատկեր: Krailling Burgfrieden.jpg| 


## Ծանոթագրություններ

## Արտաքին հղումներ
* Պաշտոնական կայք
Արմեն Տոնյան

**Արմեն Ռուբենի Տոնյան** (), հայ պետական գործիչ, Հայրենական մեծ պատերազմի մասնակից, ՀԽՍՀ թեթև արդյունաբերության նախարար։

## Կրթություն
Սովորել է Մոսկվայի թեթև արդյունաբերության տեխնոլոգիական ինստիտուտում (1937-1941 թթ)։ 1941 թվականին կամավոր մեկնել է ռազմաճակատ, այնտեղից գործուղվել Ժուկովսկու անվան Ռազմաօդային Ակադեմիա, որն ավարտել է 1945 թվականին։

## Գործունեությունը
1946 թվականից եղել է Երևանի երրորդ կոշիկի ֆաբրիկայի տնօրեն։ 1949 թվականից սկսած աշխատել է ՀՍԽՀ նախարարների խորհրդում՝ զբաղեցնելով մի շարք պատասխանատու պաշտոններ։ Այնուհետև զբաղեցրել է Հայկական ՍԽՀ ժողտնտխորհի թեթև արդյունաբերության վարչության արտադրական բաժնի վարչի (1957-1958), մահուդի կոմբինատի տնօրենի (1958-1961), Հայաստանի ժողտնտխորհի արտաքին կապերի բաժնի վարչի (1961-1964) պաշտոնները։

1965-1970 թթ. Արմեն Տոնյանն աշխատել է որպես ՀՍԽՀ թեթև արդյունաբերության նախարար։ Նրա նախարար աշխատելու տարիների ընթացքում կառուցվեցին և վերակառուցվեցին Հայաստանի համար մեծ նշանակություն ունեցող մի շարք ձեռնարկություններ՝ Իջևանի գորգագործական կոմբինատը և «Հայգորգի» գլխամասային ձեռնարկությունը, Երևանի մետաքսագործական կոմբինատը, Լենինականի մանածագործական ֆաբրիկան, Կիրովականի տրիկոտաժի ֆաբրիկայի արտադրական մասնաշենքը, ինչպես նաև համանման ֆաբրիկաներ Գորիսում, Լենինականում և Կամոյում։ Կառուցվեցին կարի ֆաբրիկաներ Կիրովականում, Ալավերդիում, Էջմիածնում, Երևանում։ Կառուցվեց կոշիկի «Մասիս» միավորման գլխամասային ձեռնարկությունը, սկսվեց մոդելային կոշիկի արտադրանքը, Խորհրդային Միության քաղաքներում բացվեցին «Մասիսի» ֆիրմային խանութներ։
Նույն թվերին Ա․Տոնյանը նաև ՀԽՍՀ Գերագույն խորհրդի պատգամավոր է եղել։

1970 -1976 թթ. Ա. Տոնյանն աշխատում է որպես ՀԽՍՀ Պետպլանի նախագահի տեղակալ։ 1979 թվականին անցնելով թոշակի, մինչև 1988 թվականը շարունակում է աշխատել որպես Աշխատանքի գիտական կազմակերպման ինստիտուտի գլխավոր մասնագետ։

Աշխատանքային գործունեության հետ մեկտեղ 1989 թվականին նա հիմնադրել է Հայաստանի բիլիարդի ֆեդերացիան և եղել նրա առաջին նախագահը մինչև 1994 թվականը։ Եղել է նաև ԽՍՀՄ բիլիարդի ֆեդերացիայի նախագահության անդամ։ Նախաձեռնել է և մեծապես օժանդակել բիլիարդի մի շարք դպրոցների և ֆիզիկական կուլտուրայի ինստիտուտում բիլիարդի բաժանմունքի բացմանը։

## Պարգևներ
Արմեն Տոնյանը պարգևատրվել է մի շարք մարտական և աշխատանքային շքանշաններով ՝ Մեծ Հայրենական պատերազմի 1-ին և 2-րդ աստիճանի շքանշաններով, «Պատվո Նշանի» շքանշանով, «Աշխատանքային Կարմիր Դրոշի» երկու շքանշանով, ինչպես նաև բազմաթիվ մեդալներով։

## Ծանոթագրություններ

Կատեգորիա:Հայ ճարտարագետներ
Կատեգորիա:Հայկական ԽՍՀ նախարարներ
Կատեգորիա:Հայ տեխնոլոգներ
Կատեգորիա:Հայրենական մեծ պատերազմի հայ մասնակիցներ
Լեսկուս

**Լեսկուս** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Արևմտյան Պամիե կանտոնի կազմի մեջ։ Հանդիսանում է Պամե շրջանը։

Համայնքի INSEE կոդ՝ 09163։

## Բնակչություն
Համայնքի բնակչությունը 2008 թվականին կազմում էր 88 մարդ։

## Տնտեսություն
2007 թվականի տվյալներով 52 աշխատունակ տարիքի մարդկանցից (15-64 տարեկան) 35-ը տնտեսապես ակտիվ էին, 17-ը անգործունակ (ակտիվության ցուցանիշը 67,3 %, 1999 թվականին եղել է՝ 71,4 %)։ 35 աշխատունակ բնակիչներից 35-ը աշխատում էին (20 տղամարդ և 15 կին), անաշխատանք մարդիկ չկային։ 17 անգործունակ մարդկանցից 7-ը աշակերտներ կամ ուսանողներ են, 5-ը թոշակառու, 5-ը անաշխատունակ էին այլ պատճառներով։

## Պատկերասրահ

Պատկեր:Entrée dans Lescousse.JPG|Բնակավայրի մուտքը
Պատկեր:Sortie de Lescousse.JPG|Բնակավայրի ելքը


## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Սալահ Աբդեսլամ

**Սալահ Աբդեսլամ** (, ; ), ահաբեկիչ, ով անմիջական կապերի մեջ է գտնվել Իսլամական պետություն ահաբեկչական կազմակերպության հետ։ Աբդեսլամը Ֆրանսիայի քաղաքացի է։ Առավել հայտնի է դարձել այն պատճառով, որ համարվում է Փարիզի ահաբեկչական հարձակումների գլխավոր կազմակերպիչը, որի ընթացքում զոհվեց մոտ 130 մարդ։

## Կենսագրություն
Ծնվել է 1989 թ-ի սեպտեմբերի 15-ին Բելգիայի մայրաքաղաք Բրյուսելում։ Նրա ծնողները էմիգրանտներ էին Մարոկոյից։ Ունի երկու եղբայր՝ Իբրահիմը և Մուհամեդը։ Ապրել է Բրյուսելի Մոլենբեկ Սեն Ժան թաղամասում, որը առավել հայտնի է իր իսլամադավան էմիգրանտ բնակչությամբ։ Այստեղ նա ծանոթացել է Փարիզի ահաբեկչության կարևոր դերակատարներից մեկի Աբդելհամիդ Աբաաուդի հետ։ 2010 թ-ից սկսած նրանք իրականացրել են մի շարք խուլիգանություններ և հանցագործություններ, ներառյալ հոգեմետ դեղերի անօրինական պահպանումը և գողության փորձը, որի համար Աբդեսլամը բանտ է նստել։

Աբդեսլամը աստիճանաբար իսլամիստական արմատական գաղափարների կրող է դառնում, որը ամենից առաջ պայմանավորված էր Աբբաուդի հետ շփումներով, որը 2014 թ-ին վերադարձել էր Իսլամական պետությունից։ Ինքը՝ Աբդեսլամը 2015 թ-ին եղել է ԵՄ անդամ 6 երկրներում։ Փարիզի ահաբեկչական հարձակումներից որոշ ժամանակ առաջ՝ նրա անունը ներառվել էր Բելգիայի հատուկ ծառայությունների՝ ահաբեկչություն իրականացնելու ունակ կասկածյալների ցուցակում։

## Ահաբեկչություն Փարիզում

Աբդեսլամը մասնակցել է Փարիզի ահաբեկչական հարձակումներին, որպես դրանց կազմակերպիչ- ղեկավար։ Նա վարձել է բնակարաններ, հյուրանոցային համարներ և մի քանի ավտոմեքենա, որոնցից մեկով մի քանի ահաբեկիչների տարել է փարիզյան Բատակլան ակումբի մոտ, որտեղ ահաբեկիչները սպանեցին մոտ 80 մարդ։ Չնայած Աբդեսլամը ահաբեկչական գործողություններին անմիջական մասնակցություն չի ունեցել, սակայն որպես կազմակերպիչ, նա դարձավ Եվրոպայում ամենափնտրվող անձանցից մեկը։

Հարձակումից անմիջապես հետ Աբդեսլամը լքում է Ֆրանսիան, որից հետո լուրեր տարածվեցին, թե նա փախել է Սիրիա` Իսլամական պետության կողմից վերահսկվող տարածք։ Հետագայում պարզվեց, որ նա, հավանաբար, թաքնվել է Բրյուսելում` Մոլենբեկ թաղամասում։ Այստեղ տարածում ոստիկանությունը նոյեմբերի երկրորդ կեսին և դեկտեմբեր ամսին իրականացրել է մի շարք հատուկ խոշոր օպերացիաներ, որոնց ժամանակ ոստիկանությունը ձերբակալել է մի քանի տասնյակ մարդկանց, որոնք կապ են ունեցել ահաբեկչության հետ։ Աբդեսլամը եղել է այդ հատուկ օպերացիաների գլխավոր նշանակետը, բայց բազմիցս խուսափել է ոստիկանությունից։

2016 թ-ի մարտի 18-ին Աբդեսլամը ձերբակալվել է Բրյուսելի Մոլենբեկ թաղամասի բնակարաններից մեկում։ Ձերբակալման ժամանակ ստացել է թեթև վիրավորում՝ փախուստի փորձի հետևանքով։ Մեկ օր անց նա դուրս է գրվել Սեն Պիերի հիվանդանոցից և ներկայումս պահվում է Բրյուսելի ոստիկանությունում։ Ակնկալվում է, որ Աբդեսլամը կարտահանձվի Ֆրանսիային։

## Ծանոթագրություններ

Կատեգորիա:Ահաբեկիչներ
Կատեգորիա:ԻԼԻՊ-ի անդամներ
Լեսպարու

**Լեսպարու** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լավլանե կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09165։

## Բնակչություն
Համայնքի բնակչությունը 2008 թվականին կազմում էր 243 մարդ։

## Տնտեսություն
2007 թվականի տվյալներով 157 աշխատունակ տարիքի մարդկանցից (15-64 տարեկան) 102-ը տնտեսապես ակտիվ էին, 55-ը անգործունակ (ակտիվության ցուցանիշը 65,0 %, 1999 թվականին եղել է՝ 66,3 %)։ 102 աշխատունակ բնակիչներից 92-ը աշխատում էին (45 տղամարդ և 47 կին), անաշխատանք էին 10-ը (6 տղամարդ և 4 կին)։ 55 անգործունակ մարդկանցից 11-ը աշակերտներ կամ ուսանողներ են, 27-ը թոշակառու, 17-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Փյոքինգ

**Փյոքինգ** (), համայնք Գերմանիայում՝ Բավարիա երկրամասի Շտարնբերգ շրջանում։

Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 5700 մարդ։ Կինոռեժիսյոր Լենի Ռիֆենշթայլի մահվան վայրը։ Այստեղ բնակվել է ավստրիական կայսերական տան ղեկավարը, թագաժառանգ Օտտո Ֆոն Հաբսբուրգը։

## Արտաքին հղումներ
* www.poecking.de Պաշտոնական կայք
Լեսկյուր

**Լեսկյուր** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Ժիրոն կանտոնի կազմի մեջ։ Հանդիսանում է Սեն Ժիրոն շրջանը։

Համայնքի INSEE կոդ՝ 09164։

## Բնակչություն
Համայնքի բնակչությունը 2008 թվականին կազմում էր 503 մարդ։

## Տնտեսություն
2007 թվականի տվյալներով 291 աշխատունակ տարիքի մարդկանցից (15-64 տարեկան) 216-ը տնտեսապես ակտիվ էին, 75-ը անգործունակ (ակտիվության ցուցանիշը 74,2 %, 1999 թվականին եղել է՝ 75,2 %)։ 216 աշխատունակ բնակիչներից 196-ը աշխատում էին (107 տղամարդ և 89 կին), անաշխատանք էին 20-ը (7 տղամարդ և 13 կին)։ 75 անգործունակ մարդկանցից 23-ը աշակերտներ կամ ուսանողներ են, 26-ը թոշակառու, 26-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ